મેં એટલું જાણી લીધું છે કે શાંત રહેવામાં કોઈ સંઘર્ષ નથી કરવો પડતો. સંઘર્ષ તમારી પાસે જે કઈ પણ છે અને તમે પોતે જે કઈ છો તેની સાથે સહજતાપૂર્વક રહેવામાં કરવો પડતો હોય છે – અને આ બન્ને કોઈ વાર તો સ્વીકારવા અઘરા હોય છે. તમારો ભૂતકાળ એક પાકી ગયેલાં માટીના ઘડા જેવો છે. તે એકવાર અગ્નિમાંથી પસાર થઇ ચુક્યો છે, તે કઠણ થઇ ગયેલો હોય છે, તેનો આકાર હવે નિશ્ચિત થઇ ચુકેલો હોય છે. હવે તે આકારને આપણે ફરીથી બદલી શકીએ નહિ. અને એવું કરવાનો કોઈ પણ પ્રયત્ન તે ઘડાને ફોડી નાંખી શકે છે. જયારે વર્તમાન છે તે ઢીલી માટી જેવો છે, તેમ જેવો આકાર આપવા ઈચ્છો તેવો તેને આપી શકો છો. અને કોઈ તેનો કેટલો સારો આકાર આપશે તે વ્યક્તિએ વ્યક્તિએ જુદી પડતી બાબત છે.